**OPĆI UVJETI ZA POHAĐANJE DRAMSKOG STUDIJA GRADSKOG KAZALIŠTA MLADIH**

**1. OPĆE ODREDBE**

1.1. Općim uvjetima za pohađanje dramskog studija Gradskog kazališta mladih (u nastavku: Opći uvjeti) uređuju se pravila upisa, pohađanja i sudjelovanja u radu dramskog studija Gradskog kazališta mladih.
1.2. Dramski studio namijenjen je djeci, mladima i/ili odraslima (ovisno o programu). 1.3. Najniža dob za upis: prvi razred osnovne škole.

**2. UPIS I TRAJANJE PROGRAMA**

2.1. Upis u dramski studio vrši se na temelju upisnice, sukladno raspisanom pozivu Gradskog kazališta mladih (u nastavku: Kazalište).

2.2. Upisi se vrše od 1. do 30 rujna, odnosno do popunjavanja grupa.

2.3. Broj mjesta u grupama ograničen je na 25 polaznika.
2.4. Polaznik se smatra upisanim tek po uplati upisnine na blagajni Kazališta u iznosu od 40,00 EUR, koji iznos se uračunava u iznos članarine za mjesec listopad. 2.5. Program dramskog studija započinje u listopadu te traje do završetka nastavne godine u lipnju.

**3. OBVEZE POLAZNIKA**

3.1. Polaznici su obvezni redovito pohađati nastavu, dolaziti na vrijeme te aktivno sudjelovati u radu grupe.
3.2. U slučaju neopravdanog izostanka s nastave tri puta u sezoni, Kazalište može raskinuti ugovor s Polaznikom.
3.3. Polaznik je dužan brinuti se za stvari u svom vlasništvu koje unosi u prostore Kazališta. Kazalište ne odgovara za nestanak, krađu ili oštećenje Polaznikovih stvari za vrijeme nastave.

Polaznik je dužan čuvati inventar Kazališta te ga ne smije oštetiti ili uništiti jer u protivnom odgovara za svu štetu koju Kazalište time pretrpi.
3.4. Polaznik se obvezuje na pristojno ponašanje prema voditelju dramskog studija i ostalim polaznicima.

**4. OBVEZE KAZALIŠTA**

4.1. Kazalište osigurava voditelja studija, prostor za rad te sve osnovne tehničke uvjete za odvijanje nastave.
4.2. Na kraju sezone, Kazalište organizira prikazivanje rezultata rada nastavne skupine kroz ogledni sat.
4.3. Kazalište zadržava pravo izmjene termina, rasporeda i voditelja uz prethodnu obavijest polaznicima. 4.4. Nastava se odvija jednom tjedno u trajanju od dva školska sata prema rasporedu koji na početku nastavne godine odredi Kazalište. Nastava se ne odvija za vrijeme školskih praznika, praznika i blagdana i ti se satovi ne nadoknađuju niti se umanjuje iznos članarine.

**5. NAKNADE I PLAĆANJE**

5.1. Pohađanje dramskog studija podliježe plaćanju članarine, koja se uplaćuje u obrocima.
5.2. Visina mjesečne cijene pohađanja dramskog studija određuje se posebnom odlukom. 5.3. Članarina se plaća za tekući mjesec do 15. u mjesecu prema izdanim računima.
5.4. Članarina se plaća neovisno o razlogu izostanka sa satova. 5.5. Ukoliko nije podmirena članarina za dva mjeseca, Kazalište može polaznika udaljiti sa satova. U novu sezonu pohađanja dramskog studija ne može se upisati polaznik koji ima dugovanja s osnove članarine iz prethodne sezone. 5.6. Kazalište može izmijeniti visinu mjesečne članarine, ukoliko je to potrebno zbog povećanja troškova organizacije nastave.

**6. RASKID UGOVORA**

6.1. Ugovor o pohađanju dramskog studija Polaznik može jednostrano raskinuti u svakom trenutku uz obveznu dostavu pisane obavijesti Kazalištu putem e-mail-a: knjigovodstvo@gkm.hr. Obavijest o raskidu ugovora za maloljetne polaznike dostavlja roditelj/skrbnik. 6.2.Datumom raskida Ugovora smatra se datum zaprimanja pisane obavijesti o raskidu Ugovora na način predviđen u točki 6.1. 6.3. U slučaju raskida ugovora, plaća se članarina zaključno s mjesecom u kojem je ugovor raskinut.

**7. ZAVRŠNE ODREDBE**

7.1. Opći uvjeti stupaju na snagu danom donošenja. Kazalište zadržava pravo izmjene Općih uvjeta, o čemu će polaznici biti pravovremeno obaviješteni.
7.2. Potpisivanjem upisnice za dramski studio smatra se da je potpisnik upoznat i suglasan s Općim uvjetima te da je sklopio ugovor s Kazalištem o pohađanju dramskog studija. Opći uvjeti sastavni su dio upisnice te se objavljuju i na mrežnoj stranici Kazališta. 7.3. Ugovorne strane suglasne su da će sporove proizašle iz ugovora o pohađanju dramskog studija rješavati sporazumno, a ako to nije moguće, ugovaraju nadležnost suda u Splitu.

Klasa: 612-03/25-01/252

Urbroj: 2181-110-25-1

Split, 1. srpnja 2025. RAVNATELJ:

 dr. sc. Ivo Perkušić